CELEX: 32019D1088
Language: hu
Date: 2019-06-06 00:00:00
Title: A Tanács (EU) 2019/1088 határozata (2019. június 6.) az Európai Közösség és a Bissau-guineai Köztársaság között létrejött halászati partnerségi megállapodás végrehajtásáról szóló jegyzőkönyvnek (2019–2024) az Európai Unió nevében történő aláírásáról és az ideiglenes alkalmazásáról

27.6.2019   
               
               
                  HU
               
               
                  Az Európai Unió Hivatalos Lapja
               
               
                  L 173/1
               
            
         A TANÁCS (EU) 2019/1088 HATÁROZATA
         (2019. június 6.)
         az Európai Közösség és a Bissau-guineai Köztársaság között létrejött halászati partnerségi megállapodás végrehajtásáról szóló jegyzőkönyvnek (2019–2024) az Európai Unió nevében történő aláírásáról és az ideiglenes alkalmazásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikkére, összefüggésben annak 218. cikke (5) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A Tanács 2008. március 17-én elfogadta az Európai Közösség és a Bissau-guineai Köztársaság között létrejött halászati partnerségi megállapodás (a továbbiakban: a megállapodás) (1) megkötéséről szóló 241/2008/EK rendeletet (2). A megállapodás 2008. április 15-én lépett hatályba, később hallgatólagosan meghosszabbításra került és jelenleg is érvényben van.
                  
               
                     (2)
                  
                  
                     A Tanács – a Bizottság ajánlását követően – 2017. február 28-án a megállapodás végrehajtásáról szóló új jegyzőkönyv megkötésére irányuló tárgyalások megkezdésére való felhatalmazásról határozott a Bissau-guineai Köztársaság.
                  
               
                     (3)
                  
                  
                     A megállapodás legutóbbi jegyzőkönyve 2017. november 23-án lejárt.
                  
               
                     (4)
                  
                  
                     A Bizottság az Unió nevében tárgyalásokat folytatott egy új jegyzőkönyvről. E tárgyalások eredményeként az új jegyzőkönyvet a felek 2018. november 15-én parafálták.
                  
               
                     (5)
                  
                  
                     Az Európai Közösség és a Bissau-guineai Köztársaság között létrejött halászati partnerségi megállapodás végrehajtására vonatkozó jegyzőkönyv (2019–2024) (a továbbiakban: a jegyzőkönyv) lehetővé kívánja tenni az Unió és a Bissau-guineai Köztársaság számára, hogy szorosabban együttműködjenek a fenntartható halászati politika előmozdításában, a bissau-guineai vizek halászati erőforrásainak felelősségteljes kiaknázásában, és támogassák Bissau-Guinea azon erőfeszítéseit, amelyek az ország kék gazdaságának fejlesztésére irányulnak.
                  
               
                     (6)
                  
                  
                     Annak érdekében, hogy az uniós hajók gyorsan megkezdhessék halászati tevékenységüket, a jegyzőkönyvet az aláírásától ideiglenesen alkalmazni kell.
                  
               
                     (7)
                  
                  
                     A jegyzőkönyvet alá kell írni és a hatálybalépéséhez szükséges eljárások befejezéséig ideiglenesen alkalmazni kell,
                  
               ELFOGADTA EZT A HATÁROZATOT:
         
            1. cikk
            Az Európai Közösség és a Bissau-guineai Köztársaság között létrejött halászati partnerségi megállapodás végrehajtására vonatkozó jegyzőkönyvet (2019–2024) az Unió nevében történő aláírására a Tanács jóváhagyja, figyelemmel az említett jegyzőkönyv megkötésére.
            A jegyzőkönyv szövegét csatolták e határozathoz.
         
         
            2. cikk
            A Tanács elnöke felhatalmazást kap, hogy kijelölje a jegyzőkönyvnek az Unió nevében történő aláírására jogosult személy(eke)t.
         
         
            3. cikk
            A jegyzőkönyvet aláírásának napjától (3) a hatálybalépéséhez szükséges eljárások befejezéséig ideiglenesen alkalmazni kell.
         
         
            4. cikk
            Ez a határozat az elfogadásának napján lép hatályba.
         
         
            Kelt Luxembourgban, 2019. június 6-án.
            
               
                  a Tanács részéről
               
               
                  az elnök
               
               A. BIRCHALL
            
         
         
            (1)  Halászati partnerségi megállapodás az Európai Közösség és a Bissau-guineai Köztársaság között a 2007. június 16-tól2011. június 15-ig terjedő időszakra vonatkozóan (HL L 342., 2007.12.27., 5. o.).
         
            (2)  A Tanács 241/2008/EK rendelete (2008. március 17.) az Európai Közösség és a Bissau-guineai Köztársaság közötti halászati partnerségi megállapodás megkötéséről (HL L 75., 2008.3.18., 49. o.).
         
            (3)  A megállapodás ideiglenes alkalmazásának kezdő időpontját a Tanács Főtitkársága az Európai Unió Hivatalos Lapjában teszi közzé.